title: Rådets afgørelse (EU) 2016/409 af 14. marts 2016 om beskikkelse af et medlem af og en suppleant til Regionsudvalget, som foreslået af Kongeriget Spanien

text:
               19.3.2016

               DA

               Den Europæiske Unions Tidende

               L 74/38

         RÅDETS AFGØRELSE (EU) 2016/409
   af 14. marts 2016
   om beskikkelse af et medlem af og en suppleant til Regionsudvalget, som foreslået af Kongeriget Spanien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den spanske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet en plads ledig som medlem af Regionsudvalget, efter at Luisa Fernanda RUDÍ ÚBEDAs mandatperiode er udløbet.

               (3)

               Der er blevet en plads ledig som suppleant til Regionsudvalget, efter at Roberto Pablo BERMÚDEZ DE CASTRO Y MURs mandatperiode er udløbet.

         VEDTAGET DENNE AFGØRELSE:
   Artikel 1
   Følgende beskikkes hermed til Regionsudvalget for den resterende del af mandatperioden, dvs. indtil den 25. januar 2020:

               a)

               som medlem:

                           —

                           Sr. D. Francisco Javier LAMBÁN MONTAÑÉS, Presidente de Aragón,

                     og

               b)

               som suppleant:

                           —

                           Sr. D. Vicente GUILLÉN IZQUIERDO, Consejero de Presidencia del Gobierno de Aragón.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 14. marts 2016.

            På Rådets vegne

         M.H.P. VAN DAM

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


title: 2009/106/EF: Kommissionens afgørelse af 6. februar 2009 om afslutning af antidumpingproceduren vedrørende importen af visse varmdyppede metalbelagte fladvalsede produkter af jern eller stål med oprindelse i Folkerepublikken Kina

text:
               7.2.2009

               DA

               Den Europæiske Unions Tidende

               L 38/34

      KOMMISSIONENS AFGØRELSE

   af 6. februar 2009
   om afslutning af antidumpingproceduren vedrørende importen af visse varmdyppede metalbelagte fladvalsede produkter af jern eller stål med oprindelse i Folkerepublikken Kina
   (2009/106/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), (i det følgende benævnt »grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   1.   PROCEDURE
   1.1.   Indledning af proceduren

               (1)

               Ved en meddelelse offentliggjort i Den Europæiske Unions Tidende
                   (2) (i det følgende benævnt »indledningsmeddelelsen«) indledte Kommissionen den 14. december 2007 en antidumpingprocedure vedrørende import til Fællesskabet af visse varmdyppede metalbelagte fladvalsede produkter af jern eller stål, dvs.:

                           —

                           fladvalsede produkter af jern eller legeret stål, belagt eller overtrukket med zink og/eller aluminium (undtagen produkter, der er elektrolytisk belagt eller overtrukket med zink), normalt angivet under KN-kode 7210 41 00, 7210 49 00, 7210 61 00, 7210 69 00, 7212 30 00, 7212 50 61 og 7212 50 69

                           —

                           fladvalsede produkter af legeret stål, af bredde 600 mm og derover, belagt eller overtrukket med zink og/eller aluminium (undtagen produkter af rustfrit stål og silicium-elektrisk stål samt produkter, der kun er varmvalsede eller koldvalsede, og produkter, der er elektrolytisk belagt eller overtrukket med zink), normalt angivet under KN-kode 7225 92 00 og ex 7225 99 00, og

                           —

                           fladvalsede produkter af legeret stål, af bredde under 600 mm, belagt eller overtrukket med zink og/eller aluminium (undtagen produkter af rustfrit stål, silicium-elektrisk stål og hurtigstål samt produkter, der kun er varmvalsede eller koldvalsede, og produkter, der er elektrolytisk belagt eller overtrukket med zink), normalt angivet under KN-kode 7226 99 30 og ex 7226 99 70

                     med oprindelse i Folkerepublikken Kina (i det følgende benævnt »den pågældende vare«)

               (2)

               Antidumpingproceduren blev indledt på grundlag af en klage indgivet den 30. oktober 2007 af Eurofer (i det følgende benævnt »klageren«) på vegne af producenter, der tegner sig for en betydelig del, i dette tilfælde over 25 %, af den samlede produktion i Fællesskabet af visse varmdyppede metalbelagte fladvalsede produkter af jern eller stål.

         1.2.   Berørte parter og kontrolbesøg

               (3)

               Kommissionen underrettede officielt de eksporterende producenter i Folkerepublikken Kina (i det følgende benævnt »Kina«) og deres sammenslutninger, importører og brugere, som den vidste, var berørt af sagen, de pågældende eksportlandes repræsentanter, producenter i potentielle referencelande og alle kendte EF-producenter om indledningen af proceduren. De berørte parter fik lejlighed til at fremsætte deres synspunkter skriftligt og til at anmode om at blive hørt inden for den frist, der er angivet i indledningsmeddelelsen.

               (4)

               På baggrund af det store antal kinesiske eksporterende producenter samt EF-producenter og -importører blev stikprøver i indledningsmeddelelsen nævnt som en mulighed for at fastsætte dumpingens omfang, jf. grundforordningens artikel 17.

               (5)

               For at give de kinesiske eksporterende producenter, der måtte ønske det, mulighed for at anmode om markedsøkonomisk behandling og/eller individuel behandling, sendte Kommissionen ansøgningsskemaer herom til de eksporterende producenter, som den vidste, var berørt af sagen, samt til de kinesiske myndigheder.

               (6)

               Kommissionen sendte spørgeskemaer til alle parter, som den vidste, var berørt, og modtog besvarelser fra syv kinesiske eksporterende producenter i stikprøven, seks EF-producenter, tre importører, syv brugere i Fællesskabet og en brasiliansk producent (Brasilien var referenceland). Syv brugersammenslutninger i Fællesskabet gav også deres synspunkter til kende skriftligt. Alle parter, der anmodede herom inden for den fastsatte frist og godtgjorde, at der var særlige grunde til, at de burde høres, blev hørt.

               (7)

               Kommissionen indhentede og efterprøvede alle de oplysninger, som den anså for nødvendige med henblik på en markedsøkonomisk behandling og for fastlæggelse af dumpingen, den opståede skade og de berørte fællesskabsinteresser. Der blev aflagt kontrolbesøg hos følgende virksomheder:

                           a)

                           Producenter i EF-erhvervsgrenen

                                       —

                                       Hellenic Steel Co., Thessaloniki, Grækenland

                                       —

                                       Ilva S.p.A, Milano, Italien

                                       —

                                       Salzgitter AG, Salzgitter, Tyskland

                                       —

                                       ThyssenKrupp Steel AG, Duisburg, Tyskland.

                           b)

                           Andre EF-producenter

                                       —

                                       Corus UK Ltd, Newport, Det Forenede Kongerige

                                       —

                                       ArcelorMittal Piombino S.p.A, Piombino, Italien.

                           c)

                           Eksporterende producenter i Kina

                                       —

                                       Changshu Xingdao Advanced Building Material Co., Changshu

                                       —

                                       Changshu Everbright Material Technology Co., Changshu

                                       —

                                       Bengang Steel Plates Co, Benxi

                                       —

                                       BX Steel Posco Cold Rolled Sheet Co. Ltd, Benxi

                                       —

                                       Angang Group International Trade Corporation, Anshan, og den forretningsmæssigt forbundne virksomhed Angang Group Hong Kong Co., Ltd i Hong Kong

                                       —

                                       ANSC-TKS Galvanizing Co., Dallian

                                       —

                                       International Economics & Trading Corporation WISCO, Wuhan, og den forretningsmæssigt forbundne virksomhed Wugang Trading Co. Ltd. i Hong Kong.

                           d)

                           Ikke-forretningsmæssigt forbundne importører

                                       —

                                       Duferco SA, Lugano, Schweiz.

               (8)

               Da det var nødvendigt at fastsætte en normal værdi for eksporterende producenter i Kina, som måske ikke ville blive indrømmet markedsøkonomisk status, blev der aflagt kontrolbesøg hos følgende virksomhed med henblik på fastsættelse af en normal værdi på grundlag af oplysningerne fra et referenceland, i dette tilfælde Brasilien:

                           e)

                           Producent i et referenceland:

                                       —

                                       ArcelorMittal Vega, São Francisco do Sul, Brasilien.

         1.3.   Undersøgelsesperiode

               (9)

               Undersøgelsen af dumping og skade omfattede perioden fra 1. december 2006 til 30. november 2007 (i det følgende benævnt »undersøgelsesperioden« eller »UP«). Undersøgelsen af udviklingstendenser af relevans for vurderingen af skade omfattede perioden fra 1. januar 2004 til udgangen af undersøgelsesperioden (i det følgende benævnt »den betragtede periode«).

         1.4.   Midtvejsrapport og efterfølgende procedure

               (10)

               Den 15. september 2008 fremlagde Kommissionen en midtvejsrapport for de berørte parter med de foreløbige resultater vedrørende denne undersøgelse, dvs. at den foreløbige konklusion på undersøgelsen var, at der forekom dumping, men at der ikke var tale om væsentlig skade, og det blev understreget, at der var behov for yderligere undersøgelser vedrørende den eventuelle risiko for skade. På grundlag af de foreløbige resultater blev det anset for passende at undlade at indføre en midlertidig antidumpingtold og i stedet fortsætte undersøgelsen. Alle parter fik lejlighed til at fremlægge relevant dokumentation og fremsætte bemærkninger til de foreløbige resultater. Parter, der anmodede om det, fik også lejlighed til at blive hørt. Kommissionen fortsatte med at indhente og efterprøve alle oplysninger, som den anså for nødvendige for at træffe endelig afgørelse i sagen.

         2.   TILBAGETRÆKNING AF KLAGEN OG AFSLUTNING AF PROCEDUREN

               (11)

               Ved brev af 11. december 2008 til Kommissionen trak klageren officielt sin klage tilbage. Ifølge klageren skyldtes tilbagetrækningen den seneste uro på markedet. Set i lyset af disse forhold ønsker klageren ikke at forfølge sagen på grundlag af en mængderelateret trussel om skade, som var baseret på en analyse af historiske data, som ikke længere fuldt ud afspejler de nuværende markedsforhold. Ifølge klageren foretrækker han under disse forhold at reagere på eventuel illoyal skadevoldende handelspraksis med en ny sag i stedet for denne sag, som ikke fuldt ud kan løse alle de problemer, som EF-erhvervsgrenen nu står over for.

               (12)

               Klageren hævdede også, at på baggrund af de seneste ændringer af den kinesiske eksportfremmeplan vil den kinesiske eksport igen stige kraftigt. På baggrund af ovennævnte trussel anmodede klageren Kommissionen om aktivt at overvåge importen af den pågældende vare og at være rede til at indlede en ny procedure med kort varsel. Sluttelig understregede klageren, at det ville være i Kinas interesse at overvåge den fremtidige eksport af den pågældende vare for at sikre, at de kinesiske eksportører har en ansvarlig adfærd på det internationale stålmarked.

               (13)

               Det bør bemærkes, at den nuværende situation med hensyn til den pågældende vare både i EF og Kina er kendetegnet ved hidtil ukendte ændringer af de grundlæggende økonomiske overvejelser. Mens det under disse forhold er vanskeligt at opstille begrundede hypoteser om markedsudviklingen på kort og mellemlang sigt, ser det også ud til, at den økonomiske situation er meget omskiftelig, og at fremtidig skadevoldende dumping ikke helt kan udelukkes. Det anses derfor for passende at overvåge importen til EF af den pågældende vare med oprindelse i Kina i den nærmeste fremtid. Overvågningsperioden bør ikke overstige 24 måneder fra offentliggørelsen af afslutningen af denne procedure. Kommissionen udelukker ikke indledning af en ny procedure vedrørende samme vare, hvis og når der foreligger dokumentation, der tyder på skadevoldende dumping, i overensstemmelse med kravene i de relevante bestemmelser i grundforordningens artikel 5.

               (14)

               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke er i Fællesskabets interesse.

               (15)

               I den forbindelse bemærkes det, at ovenstående analyse af den nuværende situation med hensyn til den pågældende vare og en eventuel ny undersøgelse senere ikke sætter spørgsmålstegn ved klagerens tilbagetrækning. Kommissionen fandt derfor, at proceduren burde afsluttes, da undersøgelsen ikke har vist, at en sådan afslutning ikke vil være i Fællesskabets interesse. De interesserede parter underrettedes herom og fik lejlighed til at fremsætte bemærkninger. Der blev imidlertid ikke modtaget nogen bemærkninger, der kunne ændre denne afgørelse.

               (16)

               Kommissionen konkluderer derfor, at antidumpingproceduren vedrørende importen til Fællesskabet af visse varmdyppede metalbelagte fladvalsede produkter af jern eller stål med oprindelse i Folkerepublikken Kina bør afsluttes uden indførelse af antidumpingforanstaltninger —

         TRUFFET FØLGENDE AFGØRELSE:
   Eneste artikel
   Antidumpingproceduren vedrørende visse varmdyppede metalbelagte fladvalsede produkter af jern eller stål, dvs.:

               —

               fladvalsede produkter af jern eller legeret stål, belagt eller overtrukket med zink og/eller aluminium (undtagen produkter, der er elektrolytisk belagt eller overtrukket med zink), normalt angivet under KN-kode 7210 41 00, 7210 49 00, 7210 61 00, 7210 69 00, 7212 30 00, 7212 50 61 og 7212 50 69

               —

               fladvalsede produkter af legeret stål, af bredde 600 mm og derover, belagt eller overtrukket med zink og/eller aluminium (undtagen produkter af rustfrit stål og silicium-elektrisk stål samt produkter, der kun er varmvalsede eller koldvalsede, og produkter, der er elektrolytisk belagt eller overtrukket med zink), normalt angivet under KN-kode 7225 92 00 og ex 7225 99 00, og

               —

               fladvalsede produkter af legeret stål, af bredde under 600 mm, belagt eller overtrukket med zink og/eller aluminium (undtagen produkter af rustfrit stål, silicium-elektrisk stål og hurtigstål samt produkter, der kun er varmvalsede eller koldvalsede, og produkter, der er elektrolytisk belagt eller overtrukket med zink), normalt angivet under KN-kode 7226 99 30 og ex 7226 99 70

         med oprindelse i Folkerepublikken Kina, afsluttes.

      Udfærdiget i Bruxelles, den 6. februar 2009.

            På Kommissionens vegne

         Catherine ASHTON

            Medlem af Kommissionen

      (1)  EFT L 56 af 6.3.1996, s. 1.

      (2)  EUT C 302 af 14.12.2007, s. 24.


Vigtig juridisk meddelelse

|

52007BP0117(02)

2. Europa-Parlamentets afgørelse af 24. april 2007 om afslutning af regnskaberne for Det Europæiske Miljøagentur for regnskabsåret 2005 (C6-0391/2006 - 2006/2158(DEC))

EU-Tidende nr. 074 E af 20/03/2008 s. 0209 - 0210

		2.Europa-Parlamentets afgørelse af 24. april 2007 om afslutning af regnskaberne for Det Europæiske Miljøagentur for regnskabsåret 2005 (C6-0391/2006 — 2006/2158(DEC))Europa-Parlamentet,- der henviser til det endelige årsregnskab for Det Europæiske Miljøagentur for regnskabsåret 2005 [1],- der henviser til Revisionsrettens beretning om det endelige årsregnskab for Det Europæiske Miljøagentur for regnskabsåret 2005 med agenturets svar [2],- der henviser til Rådets henstilling af 27. februar 2007 (5711/2007 — C6-0080/2007),- der henviser til EF-traktaten, særlig artikel 276,- der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [3], særlig artikel 185,- der henviser til Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet [4], særlig artikel 13,- der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 [5], særlig artikel 94,- der henviser til forretningsordenens artikel 71 og bilag V,- der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0103/2007),1. noterer sig, at det endelige årsregnskab for Det Europæiske Miljøagentur for regnskabsåret 2004 og 2005 ser ud som følger:NB: Tallene er afrundede, og summen af tallene kan derfor afvige fra totalen.Kilde: Miljøagenturet. Tabellen er udarbejdet på grundlag af agenturets eget årsregnskab.[6](1000 EUR) |Resultatopgørelse for regnskabsårene 2004 og 2005 || 2005 | 2004 |IndtægterTilskud fra Det Europæiske Fællesskab | 34970 | 29658 |Andre tilskud | 745 | 1998 |Bankrenter | 153 | 126 |Indtægter i alt (a) | 35868 | 31782 |UdgifterUdgifter i alt for afsnit 1— Betalinger | 13958 | 12447 |— Betalinger — Formålsbestemte indtægter | 207 | 2 |— Fremførte bevillinger | 510 | 435 |— Fremførte bevillinger — Formålsbestemte indtægter | 343 | 66 |Udgifter i alt for afsnit 2— Betalinger | 2960 | 3451 [6] |— Betalinger — Formålsbestemte indtægter | 16 | |— Fremførte bevillinger | 896 | 394 |— Fremførte bevillinger — Formålsbestemte indtægter | 63 | 0 |Udgifter i alt for afsnit 3— Betalinger | 8942 | 9543 |— Betalinger — Formålsbestemte indtægter | 841 | 14 |— Fremførte bevillinger | 4075 | 4845 |— Fremførte bevillinger — Formålsbestemte indtægter | 1891 | 2419 |Udgifter i alt (b) | 34702 | 33616 |Regnskabsårets nettoresultat (a-b) | 1164 | -2822 |Bevillinger, der er fremført og bortfaldet | 373 | 507 |Tilbagebetalinger, der er fremført og bortfaldet | | 0 |Justeringer for fremførsler fra det foregående regnskabsår af bevillinger, der var disponible pr. 31.12. i form af formålsbestemte indtægter | 2997 | 0 |Saldo fremført fra det foregående regnskabsår | -6360 | -4190 |Formålsbestemte indtægter, der er bortfaldet | | 98 |Kursdifferencer | -7 | 3 |Regulering vedrørende tidligere regnskabsår | 0 | 43 |Fremført saldo | -1832 | -6360 |2. godkender afslutningen af regnskaberne for Det Europæiske Miljøagentur for regnskabsåret 2005;3. pålægger sin formand at sende denne afgørelse til den administrerende direktør for Det Europæiske Miljøagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).[1] EUT C 266 af 31.10.2006, s. 1.[2] EUT C 312 af 19.12.2006, s. 36.[3] EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).[4] EFT L 120 af 11.5.1990, s. 1. Senest ændret ved forordning (EF) nr. 1641/2003 (EUT L 245 af 29.9.2003, s. 1).[5] EFT L 357 af 31.12.2002, s. 72.[6] Herunder 905823 EUR i ejendomsskat til den danske stat. Agenturet er af den opfattelse, at dette beløb bør refunderes.--------------------------------------------------


title: Europa-Parlamentets afgørelse (EU) 2017/1690 af 27. april 2017 om decharge for gennemførelsen af budgettet for Den Europæiske Unions Agentur for Net- og Informationssikkerhed for regnskabsåret 2015

text:
               29.9.2017

               DA

               Den Europæiske Unions Tidende

               L 252/267

         EUROPA-PARLAMENTETS AFGØRELSE (EU) 2017/1690
   af 27. april 2017
   om decharge for gennemførelsen af budgettet for Den Europæiske Unions Agentur for Net- og Informationssikkerhed for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Den Europæiske Unions Agentur for Net- og Informationssikkerhed for regnskabsåret 2015,

               —

               der henviser til Revisionsrettens beretning om årsregnskabet for Den Europæiske Unions Agentur for Net- og Informationssikkerhed for regnskabsåret 2015 med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til agenturet for gennemførelsen af budgettet for regnskabsåret 2015 (05873/2017 — C8-0062/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 526/2013 af 21. maj 2013 om Den Europæiske Unions Agentur for Net- og Informationssikkerhed (ENISA) og om ophævelse af forordning (EF) nr. 460/2004 (4), særlig artikel 21,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0115/2017),

               1.

               meddeler den administrerende direktør for Den Europæiske Unions Agentur for Net- og Informationssikkerhed decharge for gennemførelsen af agenturets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Unions Agentur for Net- og Informationssikkerhed, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 138.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 165 af 18.6.2013, s. 41.

      (5)  EUT L 328 af 7.12.2013, s. 42.


Avis juridique important

|

31988D0304

88/304/EØF: Rådets afgørelse af 16. maj 1988 om indgåelse af aftalen mellem Det Europæiske Økonomiske Fællesskab og Kongeriget Thailand i form af fælles skrivelse til generaldirektøren for GATT, forhandlet i henhold til artikel XXVIII i GATT og vedrørende søde kartofler, henhørende under KN-kode 0714 20 00, bestemt til anden anvendelse end menneskeføde

EF-Tidende nr. L 134 af 31/05/1988 s. 0057 - 0057 den finske specialudgave: kapitel 11 bind 14 s. 0063  den svenske specialudgave: kapitel 11 bind 14 s. 0063

*****  RAADETS  AFGOERELSE  af 16. maj 1988  om indgaaelse af aftalen mellem Det Europaeiske OEkonomiske Faellesskab og Kongeriget Thailand i form af faelles skrivelse til generaldirektoeren for GATT, forhandlet i henhold til artikel XXVIII i GATT og vedroerende soede kartofler, henhoerende under KN-kode 0714 20 00, bestemt til anden anvendelse end menneskefoede  (88/304/EOEF)  RAADET FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 113,  under henvisning til forslag fra Kommissionen, og  ud fra foelgende betragtninger:  I 1986 viste det sig noedvendigt at vedtage en beskyttelsesforanstaltning til begraensning af indfoerslen af soede kartofler til Faellesskabet, som var steget saa kraftigt, at det medfoerte alvorlige forstyrrelser paa markedet for korn i Faellesskabet; denne beskyttelsesforanstaltning var noedvendig som foelge af en uligevaegt i Faellesskabets ydre beskyttelse mod konkurrerende landbrugsprodukter; beskyttelsesforanstaltningen boer erstattes med en varig aendring af importordningen for soede kartofler bestemt til foder;  under henvisning til artikel XXVIII i Den Almindelige Overenskomst om Told og Udenrigshandel (GATT) har Faellesskabet tilkendegivet, at det har til hensigt at aendre toldindroemmelserne for soede kartofler henhoerende under pos. 07.06 B i Den Faelles Toldtarif (KN-kode 0714 20 00), bestemt til anden anvendelse end menneskefoede;  Kommissionen har foert forhandlinger med Kongeriget Thailand i henhold til artikel XXVIII i GATT; de to parter er blevet enige om en aftale, som er tilfredsstillende -  TRUFFET FOELGENDE AFGOERELSE:  Artikel 1  Aftalen mellem Det Europaeiske OEkonomiske Faellesskab og Kongeriget Thailand i form af faelles skrivelse til generaldirektoeren for GATT, forhandlet i henhold til artikel XXVIII i GATT og vedroerende soede kartofler henhoerende under KN-kode 0714 20 00, bestemt til anden anvendelse end menneskefoede, godkendes paa Faellesskabets vegne.  Teksten til aftalen er knyttet til denne afgoerelse.  Artikel 2  Formanden for Raadet bemyndiges til at udpege den person, som er befoejet til at undertegne aftalen med bindende virkning for Faellesskabet.  Udfaerdiget i Bruxelles, den 16. maj 1988.  Paa Raadets vegne  I. KIECHLE  Formand


title: 2007/800/EF: Rådets afgørelse af 5. juni 2007 om undertegnelse af aftalen mellem Det Europæiske Fællesskab og Republikken Tyrkiet om Republikken Tyrkiets deltagelse i arbejdet i Det Europæiske Overvågningscenter for Narkotika og Narkotikamisbrug

text:
               8.12.2007

               DA

               Den Europæiske Unions Tidende

               L 323/23

         RÅDETS AFGØRELSE
   af 5. juni 2007
   om undertegnelse af aftalen mellem Det Europæiske Fællesskab og Republikken Tyrkiet om Republikken Tyrkiets deltagelse i arbejdet i Det Europæiske Overvågningscenter for Narkotika og Narkotikamisbrug
   (2007/800/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 152, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               I Rådets forordning (EØF) nr. 302/93 af 8. februar 1993 om oprettelse af et europæisk overvågningscenter for narkotika og narkotikamisbrug (1) er det i artikel 13 fastsat, at centret er åbent for deltagelse af tredjelande, som deler Fællesskabets og medlemsstaternes interesse i centrets mål og arbejde.

               (2)

               Kommissionen har på Fællesskabets vegne ført forhandlinger om en aftale med Republikken Tyrkiet om Republikken Tyrkiets deltagelse i arbejdet i Det Europæiske Overvågningscenter for Narkotika og Narkotikamisbrug.

               (3)

               Med forbehold af indgåelse bør aftalen undertegnes på Fællesskabets vegne —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Republikken Tyrkiet om Republikken Tyrkiets deltagelse i arbejdet i Det Europæiske Overvågningscenter for Narkotika og Narkotikamisbrug godkendes herved på Fællesskabets vegne med forbehold af Rådets afgørelse om indgåelse af aftalen.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de person(er), der er beføjet til at undertegne aftalen på Fællesskabets vegne med forbehold af dens indgåelse.

      Udfærdiget i Luxembourg, den 5. juni 2007.

            På Rådets vegne

         P. STEINBRÜCK

            Formand

      (1)  EFT L 36 af 12.2.1993, s. 1. Senest ændret ved forordning (EF) nr. 1651/2003 (EUT L 245 af 29.9.2003, s. 30).
    ---documentbreak---

               8.12.2007

               DA

               Den Europæiske Unions Tidende

               L 323/24

         AFTALE
   mellem Det Europæiske Fællesskab og Republikken Tyrkiet om Republikken Tyrkiets deltagelse i Det Europæiske Overvågningscenter for Narkotika Og Narkotikamisbrug
   DET EUROPÆISKE FÆLLESSKAB, i det følgende benævnt »Fællesskabet«,
   på den ene side, og
   REPUBLIKKEN TYRKIET, i det følgende benævnt »Tyrkiet«,
   på den anden side,
   i det følgende benævnt »de kontraherende parter«,
   SOM HENVISER TIL, at Det Europæiske Råd på sit møde i Luxembourg i 1997 muliggjorde deltagelse i fællesskabsprogrammer og -agenturer for derved at fremskynde førtiltrædelsesstrategien,
   SOM HENVISER TIL, at Fællesskabet oprettede Det Europæiske Overvågningscenter for Narkotika og Narkotikamisbrug (i det følgende benævnt »centret«) ved Rådets forordning (EØF) nr. 302/93 (1) (i det følgende benævnt »forordningen«),
   SOM TAGER I BETRAGTNING, at det i forordningens artikel 13 er fastsat, at centret er åbent for deltagelse af tredjelande, som deler Fællesskabets og medlemsstaternes interesser,
   SOM TAGER I BETRAGTNING, at Tyrkiet deler de målsætninger, der i forordningen er fastlagt for centret, da Tyrkiets endelige mål er at blive medlem af Den Europæiske Union,
   SOM TAGER I BETRAGTNING, at Tyrkiet tilslutter sig beskrivelsen af centrets opgaver, dets arbejdsmetoder og de prioriterede områder som anført i forordningen,
   SOM TAGER I BETRAGTNING, at der i Tyrkiet findes en institution, som egner sig til at blive knyttet til det europæiske informationsnet vedrørende narkotika og narkotikamisbrug,
   ER BLEVET ENIGE OM FØLGENDE:
   Artikel 1
   Deltagelse
   Tyrkiet deltager fuldt og helt i arbejdet i Det Europæiske Overvågningscenter for Narkotika og Narkotikamisbrug (i det følgende benævnt »centret«) på de betingelser, der er fastsat i denne aftale.
   Artikel 2
   Det Europæiske Informationsnet vedrørende Narkotika og Narkotikamisbrug
   1.   Tyrkiet deltager i Det Europæiske Informationsnet vedrørende Narkotika og Narkotikamisbrug (Reitox).
   2.   Tyrkiet underretter senest 28 dage efter denne aftales ikrafttræden centret om de vigtigste elementer i landets nationale informationsnet, herunder dets nationale overvågningscenter, og meddeler, hvilke andre specialiserede centre der ville kunne yde nyttige bidrag til centrets arbejde.
   Artikel 3
   Bestyrelsen
   Centrets bestyrelse indbyder en repræsentant for Tyrkiet til at deltage i sine møder. Repræsentanten deltager fuldt ud i møderne, men uden stemmeret. Bestyrelsen kan dog undtagelsesvis indkalde til møder forbeholdt repræsentanterne for medlemsstaterne og for Europa-Kommissionen om spørgsmål af særskilt interesse for Fællesskabet og dets medlemsstater.
   Bestyrelsen vil sammen med repræsentanter for Tyrkiet fastlægge de nærmere ordninger vedrørende Tyrkiets deltagelse i centrets arbejde.
   Artikel 4
   Budget
   Tyrkiet yder et finansielt bidrag til aktiviteterne i centret i henhold til bestemmelserne i bilag I til denne aftale, der indgår som en integrerende del af aftalen.
   Artikel 5
   Databeskyttelse og -fortrolighed
   1.   Såfremt centret i henhold til denne aftale stiller personoplysninger, som ikke gør det muligt at identificere fysiske personer, til rådighed for de tyrkiske myndigheder i overensstemmelse med fællesskabsretten og den tyrkiske lovgivning, må sådanne oplysninger udelukkende anvendes til det angivne formål og på de betingelser, der fastsættes af den fremsendende myndighed.
   2.   Oplysninger om narkotika og narkotikamisbrug, som centret meddeler de tyrkiske myndigheder, kan offentliggøres, såfremt dette er i overensstemmelse med Fællesskabets og Tyrkiets regler om spredning af oplysninger og om disses fortrolighed. Personoplysninger må ikke offentliggøres eller gøres tilgængelige for offentligheden.
   3.   De udpegede specialiserede centre i Tyrkiet er ikke forpligtede til at meddele oplysninger, som i henhold til den tyrkiske lovgivning er klassificeret som fortrolige.
   4.   For så vidt angår oplysninger, som tyrkiske myndigheder meddeler centret, er sidstnævnte undergivet de regler, der er omhandlet i forordningens artikel 6.
   Artikel 6
   Retlig status
   Centret har status som juridisk person og har i Tyrkiet de mest omfattende retlige beføjelser, som den tyrkiske lovgivning tillægger juridiske personer.
   Artikel 7
   Ansvar
   Centrets ansvar bestemmes efter reglerne i forordningens artikel 16.
   Artikel 8
   Privilegier og immuniteter
   Tyrkiet indrømmer centret privilegier og immuniteter som omhandlet i protokollen vedrørende De Europæiske Fællesskabers privilegier og immuniteter, der er anført i bilag II til denne aftale og indgår som en integrerende del af aftalen.
   Artikel 9
   Personalevedtægten
   Uanset artikel 12, stk. 2, litra a), i ansættelsesvilkårene for de øvrige ansatte i Fællesskaberne kan tyrkiske statsborgere, som råder over alle deres borgerrettigheder, blive ansat på kontrakt af centrets eksekutivdirektør.
   Artikel 10
   Ikrafttræden
   De kontraherende parter godkender denne aftale i overensstemmelse med deres egne procedurer.
   Denne aftale træder i kraft den første dag i måneden efter datoen på hvilken de kontraherende parter meddeler hinanden, at de procedurer, der er nævnt i første afsnit, er afsluttet.
   Artikel 11
   Gyldighed og ophør
   1.   Denne aftale indgås på ubestemt tid. Den udløber ved Tyrkiets tiltrædelse af Den Europæiske Union.
   2.   Hver af de kontraherende parter kan opsige aftalen ved skriftlig meddelelse herom til den anden kontraherende part. Aftalen ophører med at være i kraft seks måneder efter datoen for en sådan meddelelse.

      Съставено в Брюксел на тридесети октомври две хиляди и седма година.
      Hecho en Bruselas, el treinta de octubre de dos mil siete.
      V Bruselu dne třicátého října dva tisíce sedm.
      Udfærdiget i Bruxelles, den tredivte oktober to tusind og syv.
      Geschehen zu Brüssel am dreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümnendal päeval Brüsselis.
      Έγινε στις Βρυξέλλες, στις τριάντα Οκτωβρίου δύο χιλιάδες επτά.
      Done at Brussels on the thiertieth day of October in the year two thousand and seven.
      Fait à Bruxelles, le trente octobre deux mille sept.
      Fatto a Bruxelles, addì trenta ottobre duemilasette.
      Briselē, divtūkstoš septītā gada trīsdesmitajā oktobrī.
      Priimta du tūkstančiai septintųjų metų spalio trisdešimtą dieną Briuselyje.
      Kelt Brüsszelben, a kétezer-hetedik év október harmincadik napján.
      Magħmul fi Brussell, fit-tletin-il jum ta' Ottubru tas-sena elfejn u sebgħa.
      Gedaan te Brussel, de dertigste oktober tweeduizend zeven.
      Sporządzono w Brukseli, dnia trzydziestego października roku dwa tysiące siódmego.
      Feito em Bruxelas, em trinta de Outubro de dois mil e sete.
      Încħeiat la Bruxelles, treizeci octombrie două mii șapte.
      V Bruseli dna tridsiateho októbra dvetisícsedem.
      V Bruslju, dne tridesetega oktobra leta dva tisoč sedem.
      Tehty Brysselissä kolmantenakymmenentenä päivänä lokakuuta vuonna kaksituhattaseitsemän.
      Som skedde i Bryssel den trettionde oktober tjugohundrasju.
      Brüksel'de, otuz Ekim ikibinyedi gününde yapilmiștir.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Avrupa Topluluğu adina

         За Република Турция
         Por la Republica de Turquia
         Za Tureckou republiku
         For Republikken Tyrkiet
         Für die Republik Türkei
         Türgi Vabariigi nimel
         Για την Τουρκική Δημοκρατία
         For the Republic of Turkey
         Pour la République de Turquie
         Per la Repubblica di Turchia
         Turcijas Republikas vārdā
         Turkijos Respublikos vardu
         A Torök Köztársaság részéről
         Għar-Repubblika tat-Turkija
         Voor de Republiek Turkije
         W imieniu Republiki Turcji
         Pela República da Turquia
         Pentru Republica Turcia
         Za Tureckú republiku
         Za Republiko Turčijo
         Turkin tasavallan puolesta
         För Republiken Turkiet
         Türkiye Cumhuriyeti adina

      (1)  EFT L 36 af 12.2.1993, s. 1. Senest ændret ved forordning (EF) nr. 1651/2003 (EUT L 245 af 29.9.2003, s. 30)
   BILAG I
   TYRKIETS FINANSIELLE BIDRAG TIL DET EUROPÆISKE OVERVÅGNINGSCENTER FOR NARKOTIKA OG NARKOTIKAMISBRUG

               1.

               Det finansielle bidrag, som Tyrkiet skal betale til Den Europæiske Unions almindelige budget for deltagelse i Det Europæiske Overvågningscenter for Narkotika og Narkotikamisbrug (»centret«), stiger progressivt over en fireårig periode, i hvilken Tyrkiet gradvis indfører aktiviteterne. Det finansielle bidrag er:

                                       —

                                       i det første deltagelsesår

                           100 000 EUR

                                       —

                                       i det andet deltagelsesår

                           150 000 EUR

                                       —

                                       i det tredje deltagelsesår

                           210 000 EUR

                                       —

                                       i det fjerde deltagelsesår

                           271 000 EUR

                     Fra det femte deltagelsesår er det årlige bidrag, som Tyrkiet skal betale til centret, lig med bidraget for det fjerde deltagelsesår indekseret med stigningen i Fællesskabets tilskud til centret.

               2.

               Tyrkiet kan anvende fællesskabsstøtte til at betale en del af bidraget til centret, dog maksimalt 75 % fællesskabsbidrag i det første deltagelsesår, 60 % i det andet deltagelsesår og 50 % derefter. På grund af en særskilt programmeringsprocedure vil de fællesskabsmidler, der ansøges om, blive overført til Tyrkiet ved hjælp af en separat finansieringsaftale. Den resterende del af bidraget dækkes af Tyrkiet.

               3.

               Tyrkiets bidrag forvaltes i overensstemmelse med den gældende finansforordning for Den Europæiske Unions almindelige budget.
               Rejse- og opholdsudgifter for repræsentanter og eksperter fra Tyrkiet med henblik på deltagelse i centrets aktiviteter eller møder vedrørende gennemførelse af centrets arbejdsprogram refunderes af centret på samme grundlag som og i overensstemmelse med de gældende procedurer for Den Europæiske Unions medlemsstater.

               4.

               For det første kalenderårs vedkommende beregnes Tyrkiets bidrag pro rata i forhold til perioden fra deltagelsesdatoen til årets udgang. Bidragene for de følgende år er anført i aftalen.

         BILAG II

      PROTOKOL VEDRØRENDE DE EUROPÆISKE FÆLLESSKABERS PRIVILEGIER OG IMMUNITETER
      DE HØJE KONTRAHERENDE PARTER,
      SOM TAGER I BETRAGTNING, at De Europæiske Fællesskaber og Den Europæiske Investeringsbank i henhold til artikel 28 i traktaten om oprettelse af et fælles Råd og en fælles Kommission for disse Fællesskaber på medlemsstaternes områder skal nyde de for opfyldelsen af deres opgaver nødvendige privilegier og immuniteter,
      ER BLEVET ENIGE OM følgende bestemmelser, der knyttes som bilag til denne traktat:
      KAPITEL I
      DE EUROPÆISKE FÆLLESSKABERS EJENDOM, PENGEMIDLER, AKTIVER OG FORRETNINGER
      Artikel 1
      Fællesskabernes lokaler og bygninger er ukrænkelige. De er fritaget for ransagning, rekvisition, beslaglæggelse og ekspropriation. Fællesskabernes ejendom og aktiver kan ikke uden bemyndigelse fra Domstolen gøres til genstand for tvangsforanstaltninger, hvad enten disse er af administrativ eller judiciel art.
      Artikel 2
      Fællesskabernes arkiver er ukrænkelige.
      Artikel 3
      Fællesskaberne, deres aktiver, indtægter og øvrige ejendom er fritaget for alle direkte skatter.
      Medlemsstaternes regeringer skal, hver gang det er muligt, træffe egnede forholdsregler med henblik på eftergivelse eller tilbagebetaling af indirekte skatter og afgifter, der indgår i prisen for fast ejendom eller løsøre, når Fællesskaberne til tjenestebrug foretager større indkøb, hvis pris omfatter skatter og afgifter af denne art. Anvendelsen af disse bestemmelser må dog ikke fordreje konkurrencevilkårene inden for Fællesskaberne.
      Der indrømmes ingen fritagelse for afgifter, skatter og gebyrer, som blot udgør betaling for almennyttige offentlige ydelser.
      Artikel 4
      Fællesskaberne er fritaget for al told, såvel som for forbud og restriktioner vedrørende indførsel og udførsel af genstande, der er bestemt til tjenestebrug; de således indførte genstande må ikke afhændes i det land, til hvilket de er blevet importeret — hverken mod eller uden vederlag — medmindre det sker på betingelser, som godkendes af det pågældende lands regering.
      Fællesskaberne er endvidere fritaget for al told samt for forbud og restriktioner vedrørende indførsel og udførsel af deres publikationer.
      Artikel 5
      Det Europæiske Kul- og Stålfællesskab må ligge inde med valuta af enhver art og have konti i enhver møntsort.
      KAPITEL II
      MEDDELELSER OG PASSERSEDLER
      Artikel 6
      Fællesskabernes institutioner skal med hensyn til deres tjenstlige meddelelser og forsendelse af alle deres dokumenter på enhver medlemsstats område tilstås samme behandling, som den pågældende stat tilstår diplomatiske repræsentationer.
      Fællesskabernes institutioners tjenstlige korrespondance og andre tjenstlige meddelelser må ikke være genstand for censur.
      Artikel 7
      1.   Formændene for Fællesskabernes institutioner kan for disse institutioners medlemmer og ansatte udstede passersedler, hvis form bestemmes af Rådet, og som skal anerkendes af medlemsstaternes myndigheder som gyldig rejselegitimation. Disse passersedler udstedes til tjenestemænd og andre ansatte i henhold til de betingelser, der er fastsat i vedtægten for tjenestemænd og i ansættelsesvilkårene for andre ansatte i Fællesskaberne.
      Kommissionen kan indgå aftaler om anerkendelse af disse passersedler som gyldig rejselegitimation på tredjelands område.
      2.   Bestemmelserne i artikel 6 i protokollen vedrørende privilegier og immuniteter for Det Europæiske Kul- og Stålfællesskab finder dog fortsat anvendelse på de medlemmer og andre ansatte i institutionerne, der ved denne traktats ikrafttræden er i besiddelse af den i nævnte artikel omhandlede passerseddel, indtil bestemmelserne i stk. 1 ovenfor tages i anvendelse.
      KAPITEL III
      MEDLEMMER AF EUROPA-PARLAMENTET
      Artikel 8
      Europa-Parlamentets medlemmer er hverken administrativt eller på anden måde undergivet nogen begrænsning i deres bevægelsesfrihed på vej til eller fra Europa-Parlamentets mødested.
      Med hensyn til toldforhold og valutakontrol tilstås Europa-Parlamentets medlemmer:

                  a)

                  af deres egen regering samme lettelser, om tilstås højere tjenestemænd, der begiver sig til udlandet i midlertidigt officielt hverv

                  b)

                  af de øvrige medlemsstaters regeringer samme lettelser, som tilstås repræsentanter fra fremmede regeringer i midlertidigt officielt hverv.

            Artikel 9
      Europa-Parlamentets medlemmer kan hverken eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv.
      Artikel 10
      Under Europa-Parlamentets mødeperioder nyder medlemmerne:

                  a)

                  på deres eget lands område de immuniteter, der tilstås medlemmerne af deres lands lovgivende forsamling

                  b)

                  på en anden medlemsstats område fritagelse for enhver form for tilbageholdelse og retsforfølgning.

            De er ligeledes dækket af immuniteten på vej til eller fra Europa-Parlamentets mødested.
      Immuniteten kan ikke påberåbes af et medlem, som gribes på fersk gerning, og kan ikke hindre Europa-Parlamentets ret til at ophæve et af dets medlemmers immunitet.
      KAPITEL IV
      REPRÆSENTANTER FOR MEDLEMSSTATERNE, SOM DELTAGER I ARBEJDET I DE EUROPÆISKE FÆLLESSKABERS INSTITUTIONER
      Artikel 11
      Repræsentanterne for medlemsstaterne, som deltager i arbejdet i Fællesskabernes institutioner, såvel som deres rådgivere og tekniske eksperter, nyder under udøvelsen af deres hverv og under rejse til og fra mødestedet sædvanlige privilegier, immuniteter og lettelser.
      Denne artikel finder ligeledes anvendelse på medlemmerne af Fællesskabets rådgivende organer.
      KAPITEL V
      DE EUROPÆISKE FÆLLESSKABERS TJENESTEMÆND OG ØVRIGE ANSATTE
      Artikel 12
      Fællesskabernes tjenestemænd og øvrige ansatte skal, uanset deres nationalitet, på hver af medlemsstaternes områder nyde følgende privilegier og immuniteter:

                  a)

                  fritagelse for retsforfølgning for de i embeds medfør foretagne handlinger, herunder mundtlige og skriftlige ytringer, dog med det forbehold, at bestemmelserne i traktaterne, dels om reglerne vedrørende tjenestemænds og andre ansattes ansvar over for Fællesskaberne, dels om Domstolens kompetence til at afgøre tvister mellem Fællesskaberne og deres tjenestemænd og øvrige ansatte, finder anvendelse. Denne fritagelse gælder også efter tjenesteforholdets ophør

                  b)

                  fritagelse sammen med deres ægtefæller og familiemedlemmer, der forsørges af dem, for indvandringsrestriktioner og bestemmelser om registrering af udlændinge

                  c)

                  med hensyn til valuta- og omvekslingsbestemmelser de samme lettelser, som sædvanligt indrømmes tjenestemænd i internationale organisationer

                  d)

                  ret til ved deres tiltræden af stillingen i det pågældende land toldfrit at indføre deres bohave og ejendele, samt ret til ved udløbet af deres tjenestetid i det pågældende land toldfrit at genudføre deres bohave og ejendele, i begge tilfælde under forbehold af de betingelser, som regeringen i det land, hvori retten udøves, måtte finde fornødne

                  e)

                  ret til toldfrit til personligt brug at indføre deres motorkøretøj, såfremt det er erhvervet i deres sidste bopælsland eller i det land, hvor de er statsborgere, under de vilkår, der gælder på dette lands hjemmemarked, samt ret til toldfrit at genudføre det, i begge tilfælde under forbehold af de betingelser, som regeringen i det pågældende land måtte finde fornødne.

            Artikel 13
      Løn, vederlag og honorarer, som Fællesskaberne udbetaler sine tjenestemænd og øvrige ansatte, beskattes til fordel for Fællesskaberne på de betingelser og efter den fremgangsmåde, som fastsættes af Rådet på grundlag af forslag fra Kommissionen.
      Tjenestemændene og de øvrige ansatte fritages for national beskatning af løn, vederlag og honorarer, som de modtager fra Fællesskaberne.
      Artikel 14
      Fællesskabernes tjenestemænd og øvrige ansatte, som udelukkende med henblik på virksomhed i Fællesskabernes tjeneste tager ophold på en anden medlemsstats område end den stat, hvori de ved deres tiltræden i Fællesskabernes tjeneste havde bopæl i skattemæssig henseende, skal med hensyn til beskatning af indkomst og formue og til arveafgift samt til anvendelsen af de mellem Fællesskabernes medlemsstater indgåede overenskomster til undgåelse af dobbeltbeskatning af begge de nævnte stater betragtes, som om de havde bevaret deres tidligere bopæl, under forudsætning af, at denne var beliggende i en af Fællesskabernes medlemsstater. Denne bestemmelse finder ligeledes anvendelse på ægtefællen i det omfang, denne ikke er selverhvervende, og på børn, som de i denne artikel nævnte personer tager vare på og forsørger.
      Løsøre, der tilhører de i foregående stykke omhandlede personer, og som befinder sig på opholdslandets område, fritages for arveafgift i denne stat; ved fastsættelsen af sådan afgift betragtes løsøret, med forbehold af tredjelands ret og af eventuel anvendelse af bestemmelser i internationale overenskomster vedrørende dobbeltbeskatning, som om det befandt sig i den stat, hvor det skattemæssige hjemsted findes.
      En bopæl, der udelukkende er erhvervet med henblik på virksomhed i andre internationale organisationers tjeneste, tages ikke i betragtning ved anvendelsen af denne artikels bestemmelser.
      Artikel 15
      På forslag af Kommissionen fastlægger Rådet med enstemmighed den ordning for sociale ydelser, som skal gælde for Fællesskabernes tjenestemænd og øvrige ansatte.
      Artikel 16
      På forslag af Kommissionen og efter høring af andre interesserede institutioner, bestemmer Rådet, på hvilke grupper af Fællesskabernes tjenestemænd og øvrige ansatte bestemmelserne i artiklerne 12, 13, stk. 2, og 14 finder anvendelse helt eller delvis.
      Medlemsstaternes regeringer vil med regelmæssige mellemrum blive underrettet om navn, stilling og adresse på de tjenestemænd og øvrige ansatte, der tilhører disse grupper.
      KAPITEL VI
      PRIVILEGIER OG IMMUNITETER FOR DE REPRÆSENTATIONER FOR TREDJELANDE, DER ER AKKREDITERET HOS DE EUROPÆISKE FÆLLESSKABER
      Artikel 17
      Den medlemsstat, på hvis område Fællesskabernes hovedsæde befinder sig, indrømmer de af tredjeland hos Fællesskaberne akkrediterede repræsentationer sædvanlige diplomatiske privilegier og immuniteter.
      KAPITEL VII
      ALMINDELIGE BESTEMMELSER
      Artikel 18
      Privilegier, immuniteter og lettelser indrømmes Fællesskabernes tjenestemænd og øvrige ansatte udelukkende i Fællesskabernes interesse.
      Enhver af Fællesskabernes institutioner skal ophæve den en tjenestemand eller anden ansat tilståede immunitet, såfremt den skønner, at ophævelse af immuniteten ikke strider mod Fællesskabernes interesser.
      Artikel 19
      Ved anvendelse af denne protokol handler Fællesskabernes institutioner i gensidig forståelse med de pågældende medlemsstaters ansvarlige myndigheder.
      Artikel 20
      Artiklerne 12-15 og 18 finder anvendelse på Kommissionens medlemmer.
      Artikel 21
      Artiklerne 12-15 og 18 finder anvendelse på Domstolens dommere, generaladvokater, justitssekretær og assisterende referenter, samt medlemmer af og justitssekretæren ved Retten i Første Instans med forbehold af bestemmelserne i artikel 3 i protokollerne om Domstolens statut vedrørende dommernes og generaladvokaternes fritagelse for retsforfølgning.
      Artikel 22
      Denne protokol finder ligeledes anvendelse på Den Europæiske Investeringsbank, på medlemmerne af dens organer, på dens personale og på de repræsentanter for medlemsstaterne, der deltager i dens arbejde, dog med forbehold af bestemmelserne i protokollen om Bankens vedtægter.
      Den Europæiske Investeringsbank er i øvrigt fritaget for alle skatter og lignende afgifter i anledning af udvidelser af dens kapital, såvel som for de forskellige formaliteter, som måtte være forbundet hermed i det land, hvor den har sit sæde. Tilsvarende skal dens opløsning og likvidation heller ikke give anledning til nogen skatteopkrævning. Endelig skal Bankens og dens organers arbejde, for så vidt det udøves under de i vedtægterne fastlagte betingelser, ikke medføre pålæggelse af omsætningsafgifter.
      Artikel 23
      Denne protokol gælder også for Den Europæiske Centralbank, for medlemmerne af dens besluttende organer og for dens personale med forbehold af bestemmelserne i protokollen om statutten for Det Europæiske System af Centralbanker og Den Europæiske Centralbank.
      Den Europæiske Centralbank er i øvrigt fritaget for alle skatter og afgifter eller lignende i anledning af kapitaludvidelser såvel som for forskellige formaliteter, som måtte være forbundet hermed i den stat, hvor banken har sit hjemsted. Bankens og dens besluttende organers virksomhed i henhold til statutten for Det Europæiske System af Centralbanker og Den Europæiske Centralbank pålægges ikke nogen form for omsætningsafgift.
      Ovennævnte bestemmelser gælder også for Det Europæiske Monetære Institut. Opløsning eller likvidation af instituttet giver ikke anledning til beskatning.

         TIL BEKRÆFTELSE HERAF har undertegnede befuldmægtigede underskrevet denne protokol. Udfærdiget i Bruxelles, den ottende april nitten hundrede og femogtres.


Avis juridique important

|

31985D0359

85/359/EØF: Rådets afgørelse af 16. juli 1985 om udskiftning af teksten til brevvekslingen mellem Det europæiske økonomiske Fællesskab og Den ungarske Folkerepublik om handel med får og geder samt kød heraf

EF-Tidende nr. L 191 af 23/07/1985 s. 0050 - 0050 den finske specialudgave: kapitel 3 bind 18 s. 0245  den svenske specialudgave: kapitel 3 bind 18 s. 0245

*****  RAADETS  AFGOERELSE  af 16. juli 1985  om udskiftning af teksten til brevvekslingen mellem Det europaeiske oekonomiske Faellesskab og Den ungarske Folkerepublik om handel med faar og geder samt koed heraf  (85/359/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, saerlig artikel 113,  under henvisning til forslag fra Kommissionen, og  ud fra foelgende betragtning:  Ved afgoerelse 84/309/EOEF (1) godkendte Raadet brevvekslinger vedroerende punkt 2 i aftalerne om frivillig begraensning af handelen med faare- og gedekoed mellem Det europaeiske oekonomiske Faellesskab og OEstrig, Bulgarien, Ungarn, Island, Polen Tjekkoslovakiet, Uruguay og Jugoslavien; paa grund af en fejltagelse ved fremsendelsen indeholder naevnte afgoerelse imidlertid, for saa vidt angaar brevvekslingen med Ungarn, en forkert tekst, som boer korrigeres -  TRUFFET FOELGENDE AFGOERELSE:  Eneste artikel 1  Teksten til den brevveksling mellem Det europaeiske oekonomiske Faellesskab og Den ungarske Folkerepublik om handelen med faar og geder samt koed heraf, som er knyttet til afgoerelse 84/309/EOEF, udskiftes med den tekst, der er knyttet til naervaerende afgoerelse.  Udfaerdiget i Bruxelles, den 16. juli 1985.  Paa Raadets vegne  M. FISCHBACH  Formand  (1) EFT nr. L 154 af 9. 6. 1984, s. 36.


title: Rådets afgørelse (EU) 2016/134 af 16. november 2015 om den holdning, der skal indtages på vegne af Den Europæiske Union i stabiliserings- og associeringsrådet, der er oprettet i henhold til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side, vedrørende erstatning af nævnte aftales protokol 2 om definitionen af begrebet »produkter med oprindelsesstatus« og metoderne for administrativt samarbejde med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse

text:
               2.2.2016

               DA

               Den Europæiske Unions Tidende

               L 25/60

         RÅDETS AFGØRELSE (EU) 2016/134
   af 16. november 2015
   om den holdning, der skal indtages på vegne af Den Europæiske Union i stabiliserings- og associeringsrådet, der er oprettet i henhold til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side, vedrørende erstatning af nævnte aftales protokol 2 om definitionen af begrebet »produkter med oprindelsesstatus« og metoderne for administrativt samarbejde med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Protokol 2 til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side (1) (»aftalen«) omhandler definitionen af begrebet »produkter med oprindelsesstatus« og metoderne for administrativt samarbejde.

               (2)

               I den regionale konvention om pan-Euro-Middelhavsregler for præferenceoprindelse (2) (»konventionen«) fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. Bosnien-Hercegovina og andre deltagere i stabiliserings- og associeringsprocessen fra det vestlige Balkan blev i Thessalonikidagsordenen, som Det Europæiske Råd tilsluttede sig i juni 2003, opfordret til at deltage i den paneuropæiske diagonale oprindelseskumulation. De blev desuden ved Euro-Middelhavsministerkonferencens afgørelse af oktober 2007 tilskyndet til at tiltræde konventionen.

               (3)

               Unionen og Bosnien-Hercegovina undertegnede konventionen henholdsvis den 15. juni 2011 og den 24. september 2013.

               (4)

               Unionen og Bosnien-Hercegovina deponerede deres acceptinstrumenter hos depositaren for konventionen henholdsvis den 26. marts 2012 og den 26. september 2014. I henhold til konventionens artikel 10, stk. 3, trådte den således i kraft for så vidt angår Unionen den 1. maj 2012 og Bosnien-Hercegovina den 1. november 2014.

               (5)

               I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at denne anvendes effektivt. Det stabiliserings- og associeringsråd, der er oprettet i henhold til aftalen, bør med henblik derpå vedtage en afgørelse om at erstatte protokol 2 til aftalen med en ny protokol, hvori der for så vidt angår oprindelsesreglerne henvises til konventionen.

               (6)

               Den holdning, som Unionen skal indtage i stabiliserings- og associeringsrådet, bør derfor baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, der skal indtages på vegne af Den Europæiske Union i stabiliserings- og associeringsrådet, der er oprettet i henhold til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side, vedrørende erstatning af nævnte aftales protokol 2 om definitionen af begrebet »produkter med oprindelsesstatus« og metoderne for administrativt samarbejde med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse, baseres på det udkast til stabiliserings- og associeringsrådets afgørelse, der er knyttet til nærværende afgørelse.
   Tekniske ændringer af udkastet til stabiliserings- og associeringsrådets afgørelse kan vedtages af repræsentanter for Unionen i stabiliserings- og associeringsrådet uden yderligere afgørelse vedtaget af Rådet.
   Artikel 2
   Stabiliserings- og associeringsrådets afgørelse offentliggøres i Den Europæiske Unions Tidende.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 16. november 2015.

            På Rådets vegne

         F. MOGHERINI

            Formand

      (1)  EUT L 164 af 30.6.2015, s. 2.

      (2)  EUT L 54 af 26.2.2013, s. 4.

      UDKAST TIL
      STABILISERINGS- OG ASSOCIERINGSRÅDET EU-BOSNIEN-HERCEGOVINAS AFGØRELSE Nr. …
      af
      om erstatning af protokol 2 til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side om definitionen af begrebet »produkter med oprindelsesstatus« og metoderne for administrativt samarbejde
      STABILISERINGS- OG ASSOCIERINGSRÅDET EU-BOSNIEN-HERCEGOVINA HAR —
      under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side om handel og handelsanliggender (1), særlig artikel 42,
      under henvisning til protokol 2 til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side om definitionen af begrebet »produkter med oprindelsesstatus« og metoderne for administrativt samarbejde, og
      ud fra følgende betragtninger:

                  (1)

                  I artikel 42 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side (»aftalen«) henvises der til aftalens protokol 2 (»protokol 2«), der fastsættes oprindelsesregler og bestemmelser om oprindelseskumulation mellem Den Europæiske Union, Bosnien-Hercegovina, Tyrkiet og ethvert land eller område, der deltager i Den Europæiske Unions stabiliserings- og associeringsproces.

                  (2)

                  I artikel 39 i protokol 2 fastsættes det, at stabiliserings- og associeringsrådet, der er nedsat i henhold til aftalens artikel 115, kan træffe afgørelse om at ændre protokollens bestemmelser.

                  (3)

                  Den regionale konvention om pan-Euro-Middelhavsregler for præferenceoprindelse (2) (»konventionen«) tager sigte på at erstatte de nugældende protokoller om oprindelsesregler mellem landene i pan-Euro-Middelhavsområdet med en enkelt retsakt. Bosnien-Hercegovina og andre deltagere i stabiliserings- og associeringsprocessen fra det vestlige Balkan blev i Thessalonikidagsordenen, som Det Europæiske Råd tilsluttede sig i juni 2003, opfordret til at deltage i den paneuropæiske diagonale oprindelseskumulation. De blev desuden ved Euro-Middelhavsministerkonferencens afgørelse af oktober 2007 tilskyndet til at tiltræde konventionen.

                  (4)

                  Den Europæiske Union og Bosnien-Hercegovina undertegnede konventionen henholdsvis den 15. juni 2011 og den 24. september 2013.

                  (5)

                  Den Europæiske Union og Bosnien-Hercegovina deponerede deres acceptinstrumenter hos depositaren for konventionen henholdsvis den 26. marts 2012 og den 26. september 2014. I henhold til konventionens artikel 10, stk. 3, trådte den således i kraft for så vidt angår Den Europæiske Union den 1. maj 2012 og Bosnien-Hercegovina den 1. november 2014.

                  (6)

                  Protokol 2 bør derfor erstattes af en ny protokol, der henviser til konventionen —

            VEDTAGET DENNE AFGØRELSE:
      Artikel 1
      Protokol 2 til stabiliserings- og associeringsaftalen mellem De Europæiske Fællesskaber og deres medlemsstater på den ene side og Bosnien-Hercegovina på den anden side om definitionen af begrebet »produkter med oprindelsesstatus« og metoderne for administrativt samarbejde erstattes af teksten i bilaget til denne afgørelse.
      Artikel 2
      Denne afgørelse træder i kraft på dagen for vedtagelsen.
      Den anvendes fra den …

         Udfærdiget i …

               På stabiliserings- og associeringsrådets vegne

               Formanden

         (1)  EUT L 164 af 30.6.2015, s. 2.

         (2)  EUT L 54 af 26.2.2013, s. 4.

      BILAG
      Protokol 2
      om definitionen af begrebet »produkter med oprindelsesstatus« og metoderne for administrativt samarbejde
      Artikel 1
      Gældende oprindelsesregler
      1.   Med henblik på gennemførelsen af denne aftale finder tillæg I og de relevante bestemmelser i tillæg II til den regionale konvention om pan-Euro-Middelhavsregler for præferenceoprindelse (1) (»konventionen«) anvendelse.
      2.   Alle henvisninger til den »relevante aftale« i tillæg I og i de relevante bestemmelser i tillæg II til konventionen fortolkes som henvisninger til nærværende aftale.
      Artikel 2
      Bilæggelse af tvister
      1.   Hvis der i forbindelse med den i artikel 32 i tillæg I til konventionen fastsatte kontrolprocedure opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for dens gennemførelse, forelægges de for stabiliserings- og associeringsrådet.
      2.   Under alle omstændigheder bilægges tvister mellem importøren og indførselslandets toldmyndigheder i henhold til indførselslandets lovgivning.
      Artikel 3
      Ændringer af protokollen
      Stabiliserings- og associeringsrådet kan træffe afgørelse om at ændre bestemmelserne i denne protokol.
      Artikel 4
      Udtrædelse af konventionen
      1.   Hvis Den Europæiske Union eller Bosnien-Hercegovina med et skriftligt varsel meddeler depositaren for konventionen, at de ønsker at udtræde af konventionen, jf. konventionens artikel 9, indleder Den Europæiske Union og Bosnien-Hercegovina øjeblikkeligt forhandlinger om oprindelsesregler med henblik på at gennemføre denne aftale.
      2.   Indtil sådanne nyforhandlede oprindelsesregler træder i kraft, finder oprindelsesreglerne i tillæg I og eventuelt de relevante bestemmelser i tillæg II til konventionen, der er gældende på tidspunktet for udtrædelsen, fortsat anvendelse på denne aftale. Fra tidspunktet for udtrædelsen fortolkes oprindelsesreglerne i tillæg I og eventuelt de relevante bestemmelser i tillæg II til konventionen dog således, at bilateral kumulation udelukkende tillades mellem Den Europæiske Union og Bosnien-Hercegovina.
      Artikel 5
      Overgangsbestemmelser — kumulation
      Uanset bestemmelserne i artikel 16, stk. 5, og artikel 21, stk. 3, i tillæg I til konventionen kan oprindelsesbeviset, hvis kumulationen udelukkende omfatter EFTA-lande, Færøerne, Den Europæiske Union, Tyrkiet og deltagerne i stabiliserings- og associeringsprocessen, være et EUR.1-varecertifikat eller en oprindelseserklæring.

         (1)  EUT L 54 af 26.2.2013, s. 4.


title: 2009/631/EF,Euratom: Europa-Parlamentets afgørelse af 23. april 2009 om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2007

text:
               26.9.2009

               DA

               Den Europæiske Unions Tidende

               L 255/27

      EUROPA-PARLAMENTETS AFGØRELSE

   af 23. april 2009
   om decharge for gennemførelsen af budgettet for Forvaltningsorganet for Undervisning, Audiovisuelle Medier og Kultur for regnskabsåret 2007
   (2009/631/EF, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2007 (1),

               —

               der henviser til De Europæiske Fællesskabers endelige årsregnskab for regnskabsåret 2007 — Bind I (SEK(2008) 2359 — C6-0415/2008) (2),

               —

               der henviser til det endelige regnskab for Forvaltningsorganet for Undervisning, Audiovisuelle Medier og Kultur for regnskabsåret 2007 (3),

               —

               der henviser til Kommissionens årlige beretninger til Europa-Parlamentet og Rådet om opfølgning af dechargeafgørelserne for 2006 (KOM(2008) 629, KOM(2008) 628) og de arbejdsdokumenter fra Kommissionens tjenestegrene, der er vedføjet disse beretninger (SEK(2008) 2579, SEK(2008) 2580),

               —

               der henviser til Kommissionens meddelelse »En sammenfatning af Kommissionens resultater på managementområdet i 2007« (KOM(2008) 338),

               —

               der henviser til Kommissionens årlige beretning til dechargemyndigheden om de interne revisioner, der er foretaget i 2007 (KOM(2008) 499), og det arbejdsdokument fra Kommissionens tjenestegrene, der er vedføjet denne beretning (SEK(2008) 2361),

               —

               der henviser til Kommissionens rapport om medlemsstaternes svar på Revisionsrettens årsberetning 2006 (KOM(2008) 112),

               —

               der henviser til Kommissionens grønbog om et europæisk åbenhedsinitiativ, der blev vedtaget den 3. maj 2006 (KOM(2006) 194),

               —

               der henviser til Revisionsrettens udtalelse nr. 2/2004 om indførelse af »én enkelt revisionsmodel« (og et forslag til en struktur for intern kontrol i Fællesskabet) (4),

               —

               der henviser til Kommissionens meddelelse om en køreplan for indførelse af en integreret struktur for intern kontrol (KOM(2005) 252),

               —

               der henviser til Kommissionens handlingsplan for en integreret struktur for intern kontrol (KOM(2006) 9), Kommissionens meddelelse til Rådet, Europa-Parlamentet og Den Europæiske Revisionsret »Statusrapport om Kommissionens handlingsplan for en integreret struktur for intern kontrol« (KOM(2007) 86) og det arbejdsdokument fra Kommissionens tjenestegrene, der er vedføjet denne rapport (SEK(2007) 311),

               —

               der henviser til den første halvårlige rapport om gennemførelsen af Kommissionens handlingsplan for en integreret struktur for intern kontrol af 19. juli 2006 (SEK(2006) 1009), som blev offentliggjort på baggrund af opfordringen i Parlamentets beslutning, der ledsagede afgørelsen om decharge for regnskabsåret 2004,

               —

               der henviser til Revisionsrettens udtalelse nr. 6/2007 om medlemsstaternes årlige oversigter og nationale erklæringer og de nationale revisionsorganers revision af EU-midler (5),

               —

               der henviser til Kommissionens handlingsplan til styrkelse af Kommissionens tilsynsfunktion ved delt forvaltning af strukturforanstaltninger (KOM(2008) 97),

               —

               der henviser til meddelelsen fra kommissærerne Hübner og Špidla til Kommissionen, som indeholder en foreløbig rapport om gennemførelsen af handlingsplanen til styrkelse af Kommissionens tilsynsfunktion ved delt forvaltning af strukturforanstaltninger (SEK(2008) 2756), og det arbejdsdokument fra Kommissionens tjenestegrene, der er vedføjet denne meddelelse (SEK(2008) 2755),

               —

               der henviser til Kommissionens meddelelse til Europa-Parlamentet, Rådet og Den Europæiske Revisionsret »Statusrapport om Kommissionens handlingsplan for en integreret struktur for intern kontrol« (KOM(2008) 110) og det arbejdsdokument fra Kommissionens tjenestegrene, der er vedføjet denne rapport (SEK(2008) 259),

               —

               der henviser til Revisionsrettens beretning om årsregnskabet for Forvaltningsorganet for Undervisning, Audiovisuelle Medier og Kultur for regnskabsåret 2007 med organets svar (6),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (7),

               —

               der henviser til Kommissionens meddelelse af 16. december 2008»På vej mod en fælles forståelse af begrebet acceptabel fejlrisiko« (KOM(2008) 866) og det arbejdsdokument fra Kommissionens tjenestegrene, der er vedføjet denne meddelelse (SEK(2008) 3054),

               —

               der henviser til Rådets henstilling af 10. februar 2009 om decharge til forvaltningsorganerne for gennemførelsen af budgettet for regnskabsåret 2007 (5589/2009 — C6-0056/2009),

               —

               der henviser til EF-traktatens artikel 274, 275 og 276 samt Euratom-traktatens artikel 179 a og 180 b,

               —

               der henviser til EF-traktatens artikel 246 ff., for så vidt angår Revisionsretten,

               —

               der henviser til de internationale revisionsstandarder og de internationale regnskabsstandarder, navnlig dem, der finder anvendelse på den offentlige sektor,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (8), særlig artikel 145, 146 og 147,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (9), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (10), særlig artikel 66, stk. 1 og 2,

               —

               der henviser til Kommissionens afgørelse 2005/56/EF af 14. januar 2005 om oprettelse af Forvaltningsorganet for Undervisning, Audiovisuelle Medier og Kultur til forvaltning af Fællesskabets indsats inden for områderne undervisning, audiovisuelle medier og kultur i medfør af Rådets forordning (EF) nr. 58/2003 (11),

               —

               der henviser til forretningsordenens artikel 70 og bilag V,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A6-0168/2009),

               A.

               der henviser til, at Kommissionen i henhold til EF-traktatens artikel 274 gennemfører budgettet på eget ansvar i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Undervisning, Audiovisuelle Medier og Kultur decharge for gennemførelsen af forvaltningsorganets budget for regnskabsåret 2007;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2007, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2007, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Undervisning, Audiovisuelle Medier og Kultur, Rådet, Kommissionen, Domstolen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Klaus WELLE

            Generalsekretær

      (1)  EUT L 77 af 16.3.2007.

      (2)  EUT C 287 af 10.11.2008, s. 1.

      (3)  EUT C 278 af 31.10.2008, s. 32.

      (4)  EUT C 107 af 30.4.2004, s. 1.

      (5)  EUT C 216 af 14.9.2007, s. 3.

      (6)  EUT C 311 af 5.12.2008, s. 71.

      (7)  EUT C 287 af 10.11.2008, s. 111.

      (8)  EFT L 248 af 16.9.2002, s. 1.

      (9)  EFT L 11 af 16.1.2003, s. 1.

      (10)  EUT L 297 af 22.9.2004, s. 6.

      (11)  EUT L 24 af 27.1.2005, s. 35.